****

**OBEC ZÁVOD**

**Obecný úrad, Sokolská 243, 908 72 Závod**

v zmysle § 4 ods. 1 zákona č. 596/2003 Z.z. o štátnej správe v školstve a školskej samospráve a o  zmene a doplnení niektorých zákonov v  znení neskorších predpisov a  § 5 ods. 1 zákona č. 552/2003 Z.z. o výkone práce vo verejnom záujme v znení neskorších predpisov

**vyhlasuje výberové konanie   
na riaditeľa Základnej školy s Materskou školou,**

**Sokolská č. 81, 908 72 Závod.**

**Požadované kvalifikačné predpoklady:**  
-  vysokoškolské vzdelanie druhého stupňa pre príslušný druh a typ školy podľa Vyhlášky MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov,  
-  najmenej päť rokov pedagogickej praxe,  
-  vykonanie prvej atestácie.  
  
**Iné požadované predpoklady:**  
-  bezúhonnosť,  
-  zdravotná spôsobilosť,  
-  ovládanie štátneho jazyka,  
-  spôsobilosť na právne úkony v plnom rozsahu.  
 **Ďalšie požiadavky a kritériá:**  
-  predloženie návrhu koncepcie rozvoja ZŠ s MŠ v Závode,  
-  prehľad  v školskej legislatíve,  
-  organizačné, riadiace a komunikačné schopnosti.  
  
**Požadované doklady na výberové konanie:**  
-  žiadosť o účasť na  výberovom konaní,    
-  overené kópie dokladov o vzdelaní a o vykonaní atestácie,  
-  doklad o dĺžke pedagogickej praxe,  
-  podpísaný štruktúrovaný životopis (uveďte aj telefonický kontakt),  
-  výpis z registra trestov nie starší ako 3 mesiace,  
-  lekárske potvrdenie o telesnej a duševnej spôsobilosti na výkon pedagogickej činnosti,   
-  čestné vyhlásenie o spôsobilosti na právne úkony v plnom rozsahu,  
-  vlastný návrh koncepcie rozvoja školy (najviac v rozsahu 4 strán),  
-  písomný súhlas uchádzača so spracúvaním jeho osobných údajov pre účely výberového konania.

**Žiadosť  o účasť  na výberovom  konaní s priloženými požadovanými  dokladmi je  potrebné**

**doručiť  do 14. 01. 2013 do 12:00 hod**

**na adresu Obecný úrad, Sokolská 243, 908 72 Závod,**

**v obálke s označením**

**„Neotvárať - výberové konanie - riaditeľ ZŠ s MŠ v Závode.**

Termín, miesto a hodina výberového konania budú uchádzačom, ktorí splnili podmienky k účasti na výberovom konaní, oznámené najmenej 7 dní pred jeho začatím.

V Závode, dňa 11.12.2012

                                          Ing. Peter Vrablec v. r.

starosta obce Závod